મેરાન્યૂઝ નેટવર્ક, રાજકોટ: ગઈકાલે શનિવાર બપોર બાદ રાજકોટ શહેર અને જિલ્લામાં ઠેર-ઠેર વરસાદી ઝાપટા પડ્યા હતા. વરસાદને લઈને લોકોએ ભારે ગરમીમાંથી રાહત મેળવી હતી. સમગ્ર વાતાવરણમાં ઠંડક ફરી વળી હતી. પરંતુ વાંકાનેર તાલુકાના અભાગી પીપળીયા ગામે વીજળી પડી હતી. વીજળીના આ જોરદાર કડાકાથી અભાગી પીપળીયા ગામમાં ભયનું લખલખું પ્રસરી ગયું હતું અને ગામના પાદરમાં વરસાદની મોજ માણતા બે મિત્રોના કમકમાટીભર્યા મોત નિપજ્યા હતા.